I sæsonen [[1984]]-[[1985|85]] blev Combined Counties League sammen med tre andre ligaer i [[Home Counties]] optaget som en del af ligasystemet under [[Isthmian League]]. Samtidig fuldbyrdede oprettelsen af [[Surrey County Premier League]] ligapyramiden under [[Surrey County Football Association]], og efter oprettelsen af en op- og nedrykningsaftale med Combined Counties League, fik en hvilken som helt klub i forbundet herefter mulighed for på et tidspunkt at [[Oprykning og nedrykning|rykke op]] i Combined Counties League. Denne aftale gjaldt kun for klubber under [[Surrey County Football Association]], så klubber fra andre regionale forbund måtte fortsat ansøge om optagelse i ligaen. Beslutningen om at træde ind i ligapyramiden forstærkede ligaens mulighed for at blive en magtfaktor i [[Ligasystemet i engelsk fodbold#Non-league football|non-league football]] og opnå et sportsligt niveau sammeligneligt med andre ligaer med tilsvarende status.
Historie Foreninger Organisationer